Komission tiedonanto Euroopan parlamentille Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisessä käsittelyssä vahvistamasta kannasta Euroopan parlamentin ja neuvoston asetuksen antamiseksi matkustajien oikeuksista meri- ja sisävesiliikenteessä sekä kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta /* KOM/2010/0120 lopull. - COD 2008/0246 */





[pic] | EUROOPAN KOMISSIO | Bryssel 24.3.2010 KOM(2010)120 lopullinen 2008/0246 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisessä käsittelyssä vahvistamasta kannasta Euroopan parlamentin ja neuvoston asetuksen antamiseksi matkustajien oikeuksista meri- ja sisävesiliikenteessä sekä kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta 2008/0246 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisessä käsittelyssä vahvistamasta kannasta Euroopan parlamentin ja neuvoston asetuksen antamiseksi matkustajien oikeuksista meri- ja sisävesiliikenteessä sekä kuluttajansuojalainsäädännön täytäntöönpanosta vastaavien kansallisten viranomaisten yhteistyöstä annetun asetuksen (EY) N:o 2006/2004 muuttamisesta 1. TAUSTA Ehdotus toimitettiin Euroopan parlamentille ja neuvostolle (asiakirja KOM(2008) 816 lopullinen – 2008/0246/COD): | 5. joulukuuta 2008 | Euroopan talous- ja sosiaalikomitea antoi lausuntonsa: | 16. heinäkuuta 2009 | Euroopan parlamentti antoi kantansa ensimmäisessä käsittelyssä: | 23. huhtikuuta 2009 | Neuvosto ensimmäisen käsittelyn kanta vahvistettiin: | 11. maaliskuuta 2010 | 2. KOMISSION EHDOTUKSEN TAVOITE Komission 4. joulukuuta 2008 esittämällä ehdotuksella pyritään vahvistamaan matkustajien oikeuksia meri- ja sisävesiliikenteessä, jotta voidaan lisätä laivamatkustuksen houkuttelevuutta ja lujittaa luottamusta siihen. Ehdotuksella otetaan käyttöön uudet säännöt, joilla parannetaan matkustajien suojaa yleensä ja vammaisten ja liikuntarajoitteisten henkilöiden suojaa erityisesti. Ehdotuksessa asetetaan myös laatuvaatimuksia, jotka ovat verrattavissa lento- ja rautatieliikenteen alalla jo asetettuihin laatuvaatimuksiin. 3. NEUVOSTON KANTAA KOSKEVAT HUOMIOT Komissio toteaa, että neuvosto on muuttanut ehdotusta joiltakin osin huomattavasti. Ensinnäkin neuvoston kannalla pyritään jättämään asetuksen soveltamisalan ulkopuolelle alukset, jotka saavat kuljettaa enintään 36:tta matkustajaa tai joiden miehistö koostuu enintään kolmesta henkilöstä taikka joiden tarjoama kokonaismatka on alle 500 metriä. Neuvoston kannalla otetaan myös käyttöön tilapäinen poikkeus: kotimaanliikenteessä käytettävät alukset, joiden bruttovetoisuus on alle 300 tonnia, voidaan vapauttaa kahden vuoden ajaksi säädöksen soveltamisesta, jos matkustajien oikeudet taataan riittävällä tavalla kansallisessa lainsäädännössä. Lisäksi neuvoston kannan mukaan asetus kattaa vain sellaiset risteilyt, joihin sisältyy yli kaksi yöpymistä aluksella. Kaikki nämä tekijät rajoittavat asetuksen soveltamisalaa huomattavasti. Toisekseen jotkin neuvoston kannassa vahvistetut avun antamisen ehdot heikentävät liikuntarajoitteisten henkilöiden oikeuksia ja asettavat heille erityisvaatimuksia. Lisäksi neuvoston kannassa tehdään ero aluksen turvallisen toiminnan vaarantavien sääolojen ja poikkeuksellisten olosuhteiden välillä: velvoitetta tarjota peruutettujen ja viivästyneiden lähtöjen vuoksi satamaan jääneille matkustajille majoitus veloituksetta ei sovelleta, kun kyseessä ovat aluksen turvallisen toiminnan vaarantavat sääolot, mutta sovelletaan, kun kyseessä ovat poikkeukselliset olosuhteet. Liikenteenharjoittajan olisi kuitenkin joka tapauksessa tarjottava muita avun muotoja (eli välipaloja, aterioita ja virvokkeita) myös edellä mainittujen sääolojen tai poikkeuksellisten olosuhteiden johdosta, jollei matkustajalle ole tiedotettu peruuntumisesta tai viivästymisestä jo ennen lipun ostamista. Neuvoston kantaan on myös sisällytetty uusi majoituskustannusten enimmäismäärä (120 euroa matkustajaa kohti) sellaista tapausta varten, jossa matkustajalle on tarjottava majoitus matkan viivästymisen tai peruuntumisen johdosta. Lisäksi komissio ottaa huomioon neuvoston päätöksen siitä, että asetus on sovellettavissa kolmen vuoden kuluttua sen voimaantulosta. 4. KOMISSION YKSITYISKOHTAISET HUOMAUTUKSET EUROOPAN PARLAMENTIN TEKEMISTÄ TARKISTUKSISTA 4.1. Komission hyväksymät Euroopan parlamentin tarkistukset, jotka on sisällytetty neuvoston kantaan kokonaan tai osittain - tarkistus 29 (toinen osa), jolla otetaan käyttöön säännös, joka koskee liikuntarajoitteisten matkustajien turvallisuutta (ks. neuvoston kannan 8 artikla, joka koskee poikkeuksia ja erityisehtoja), - tarkistus 30, joka koskee liikuntarajoitteisten henkilöiden saattajiin sovellettavia ehtoja, - tarkistukset 4, 32, 33, 46, 52, 63 ja 64, joilla yhdenmukaistetaan ehdotuksen sanamuotoa ja lujitetaan matkustajien tiedonsaantioikeutta, - tarkistus 36, jolla poistetaan liikenteenharjoittajien velvollisuus pitää liikuntarajoitteisten henkilöiden avustamiseen liittyvä kirjanpito erillään muiden toimintojen kirjanpidosta, - tarkistus 53 (ensimmäinen osa), jolla selkeytetään liikuntarajoitteisten henkilöiden avustamista, - tarkistus 57, joka koskee korvausta koskevaa artiklaa. 4.2. Komission hyväksymät Euroopan parlamentin tarkistukset, joita ei ole sisällytetty neuvoston kantaan - tarkistukset 2, 5 ja 6, joilla selkeytetään johdanto-osan kappaleita, - tarkistus 3, jolla otetaan käyttöön uusi johdanto-osan kappale, jolla selkeytetään ehdotetun asetuksen ja muiden kansainvälisten, yhteisön tai kansallisten määräysten välistä suhdetta liikuntarajoitteisten henkilöiden osalta, - tarkistus 7, jossa komissiota kehotetaan ehdottamaan matkustajien oikeuksia koskevia sääntöjä, joita sovelletaan siirtymiseen maista meri- ja sisävesiliikenteeseen tai päinvastoin, - tarkistus 8, jolla otetaan käyttöön uusi johdanto-osan kappale, jossa ehdotetaan kaikki liikennemuodot kattavan horisontaalisen lainsäädännöllisen lähestymistavan soveltamista tulevaisuudessa, - tarkistus 9, jolla selvennetään kielellisesti artiklaa, joka koskee soveltamisalaa, - tarkistus 10, jolla otetaan käyttöön uusi poikkeus, jonka nojalla kaupunki- ja esikaupunkiliikenne voidaan jättää asetuksen soveltamisalan ulkopuolelle, jos voidaan taata asetuksen tavoitteiden saavuttaminen ja vaadittua tasoa vastaavat matkustajien oikeudet, - tarkistus 14, jolla selkeytetään määritelmää ”kuljetussopimus”, tarkistus 16, jolla määritelmä ”välittäjä” sisällytetään määritelmään ”matkanjärjestäjä”, ja tarkistukset 18, 19 ja 22, joilla otetaan käyttöön uudet määritelmät ”saavutettavissa oleva muoto”, ”matkustaja” ja ”lipun hinta”, - tarkistukset 31, 34 ja 35, joilla parannetaan esteettömyyttä koskevien tietojen saatavuutta ja liikuntarajoitteisille henkilöille tarjottavaa apua, - tarkistus 38 (ensimmäinen ja kolmas osa), tarkistus 39 ja tarkistus 41 (ensimmäinen osa), joilla selkeytetään liikuntarajoitteisille henkilöille tarjottavan avun ehtoja ja lujitetaan tiedonsaantioikeuksia, - tarkistus 42, jolla täsmennetään ehtoja, joiden mukaisesti liikuntarajoitteisille risteilymatkustajille tarjotaan apua, - tarkistus 45, jolla selvennetään, mihin mennessä tiedot on välitettävä kolmannelle osapuolelle, - tarkistukset 49 ja 50, jotka koskevat pyörätuoliin ja muuhun liikkumisvälineeseen liittyvää korvausvastuuta, - tarkistus 51, jossa vahvistetaan liikenteenharjoittajan tiedotusvelvoitteet matkan keskeytyessä, - tarkistukset 54 ja 56, jotka koskevat lipun hinnan palauttamista viivästys- tai peruutustapauksessa, - tarkistus 58, joka koskee risteilymatkustajille myönnettäviä korvauksia, - tarkistus 60, jolla otetaan käyttöön ylivoimaisen esteen käsite, - tarkistus 61, joka koskee korvauksista tehtäviä vähennyksiä tapauksissa, joissa täydentävää korvausta myönnetään jonkin muun sovellettavan lainsäädännön nojalla, - tarkistukset 62, 65, 66, 67 ja 68, jotka koskevat kansallisten täytäntöönpanoelinten nimeämistä ja vastuualueita, - tarkistus 69, joka koskee täytäntöönpanokertomuksen sisältöä, - tarkistus 70, joka koskee seuraamusten tyyppejä, - tarkistukset 71 ja 72, joilla vahvistetaan liikuntarajoitteisten henkilöiden oikeuksia. 4.3. Komission hylkäämät Euroopan parlamentin tarkistukset, jotka on sisällytetty neuvoston kantaan - tarkistus 17, jolla poistetaan määritelmä ”ro-ro-matkustaja-alus”, - tarkistus 27, jolla lisätään uusia tekijöitä, jotka on otettava huomioon, kun liikuntarajoitteisia henkilöitä ei hyväksytä kuljetettavaksi, - tarkistukset 43, 73, 74 ja 75, joilla rajoitetaan liikuntarajoitteisen henkilön mahdollisuuksia käyttää avustajaeläimenä muuta eläintä kuin koiraa, - tarkistus 44, jolla rajoitetaan niiden alihankkijoiden joukkoa, joille voidaan välittää eteenpäin ilmoitus liikuntarajoitteisen henkilön avuntarpeesta, - tarkistus 53 (toinen osa), jossa rajoitetaan matkustajille tarjottavan avun kustannuksia. 4.4. Komission hylkäämät Euroopan parlamentin tarkistukset, joita ei ole sisällytetty neuvoston kantaan - tarkistukset 1, 11, 25, 26, 28 ja 29 (ensimmäinen osa), jotka koskevat liikuntarajoitteisten henkilöiden oikeutta kuljetukseen, - tarkistus 15, jolla muutetaan määritelmää ”lipun myyjä”, ja tarkistukset 20, 21 ja 23, joilla otetaan käyttöön uudet määritelmät ”saapuminen”, ”lähtö” ja ”ylivoimainen este”, - tarkistus 37, joka koskee sataman hallintoelinten uusia velvollisuuksia liikuntarajoitteisille henkilöille tarjottavan avun yhteydessä, - tarkistus 38 (toinen osa) ja tarkistus 41, joilla rajoitetaan avun tarjoamisen ehtoja, - tarkistus 48, jolla rajoitetaan sen henkilöstön määrää, joka on koulutettava antamaan apua liikuntarajoitteisille henkilöille, - tarkistus 55, joka koskee korvauksen maksamisen ehtoja viivästys- tai peruutustapauksessa, ja tarkistus 59, jolla otetaan käyttöön uusi korvausta koskeva poikkeus. 5. PÄÄTELMÄT Komissio on syvästi huolissaan niistä huomattavista muutoksista, joita neuvosto on tehnyt sen alkuperäiseen ehdotukseen ja joihinkin Euroopan parlamentin tarkistuksiin, sillä ne kaventavat merkittävästi asetusluonnoksen soveltamisalaa ja heikentävät siten EU:n matkustajien suojaa. Komissio ottaa neuvoston yksimielisesti hyväksymän kannan huomioon ja katsoo, että toimielintenvälisessä keskustelussa olisi rakentavalla tavalla pyrittävä kunnianhimoisempiin tavoitteisiin ennen kuin asetus hyväksytään lopullisesti.